Drie sterf toe man hulle raakryArgieffoto ter illustrasie Drie vroue is Saterdagoggend in Limpopo dood toe ŉ man met ŉ Nissan-bakkie in vyf vroue vasgery het. “Die voorval het omstreeks 09:30 op die teerpad tussen Leokama en Matlala naby Seshego plaasgevind,” het lt.kol. Moatshe Ngoepe, woordvoerder van die polisie, gesê. “ŉ 53-jarige man het met ŉ Nissan NP200-bakkie in die vyf vroue, tussen 24 en 46 jaar oud, vasgery. Drie vroue is op slag dood en twee is in ŉ ernstige toestand na die hospitaal geneem.” Die vroue het glo vir vervoer gestaan en wag om ŉ politieke byeenkoms in Seshego by te woon toe die man hulle getref het. “Die polisie ondersoek ŉ saak van strafbare manslag. Die ondersoek duur voort.”